
DISSERTATIO  MEDICA 


INAUGURALIS, 

DE 

PHTHISI  PULMONUM. 


JP ULMO,  organum  inviti,  ut  dicitur,  sed  perpetui 
motus,  vitalitate  illa,  qua  structura  carnea  fere 
gaudet,  utpote  quae  vasis  et  nervis  uberrime  sca¬ 
teat,  egere  videtur.  Hinc  lentior  ad  incolumi¬ 
tatem  reditus  ex  morbo ;  in  quem  statum  misere 
proclivis  est.  Totam  enim  substantiam  sic  per¬ 
petue  agitatam,  exque  superficie  immensa  interna 
aeris  injuriis  objecta,  stimulatam,  ab  universa 
sanguinis  massa,  trigesies  in  hora  quavis  perflui¬ 
tur,  et  penetratur ;  immensa  scilicet  vehementia 
qua  e  cordis  ventriculo  ejicitur.  A  variis  quo- 

que  causis  in  corpus  animumve  alicujus  simul 
operantibus,  copia  hujus  transitus  et  velocitas  mi- 
rum  in  modum  augetur.  Praeterea  pulnionis  fa¬ 
brica  ea  est,  quae  saepe  calculos,  aut  tubercula  in¬ 
ertia,  ex  levi  irritatione  formet,  ideoquc  fontem 
morborum  faecundissimum  gignat. 

Ex  his  nullus  aequa  vehementia,  aequo  terrore 
aut  periculo  urget  ac  Phthisis  Pulmonalis ;  cujus 
in  dies  augescentes  strages,  satis  superque  excusa¬ 
tionis  pro  nobis  praestat,  qui  hunc  morbum  ma¬ 
teriam  disserendi  assumpsimus. 


PHTHISEOS  DEFINITIO. 

.  Phthisis  Pulmonalis  a  Culleno  praeclaro  ver¬ 
bis  quae  sequuntur  sic  definitur  :  “  Corporis 
“  emaciatio  et  debilitas,  cum  tussi,  febri  hectica, 
plerumque  cum  expectoratione  purulenta;” 
atque  in  Primis  Lineis,  hecticam,  cum  puris  ex¬ 
pectoratione,  breviter  sed  accurate  satis  definivit 
Idem  in  duas  species  divisit,  incipietitem  et 
€onJirmatam ;  quae  distributio,  practico  fortasse 
haud  inutilis,  contra  omnes  ordinandi  morbos  re- 

gulas  misere  peccavit.  Divisionem  igitur  quam 
illustrissimus  Duncanus  dedit,  sequi  melius  arbi¬ 
tramur.  Ille  in  Phthisin  Apostematosam,  Tuber¬ 
culosam,  et  Catarrhalem  distribuit ;  in  species 
scilicet  morbi  origine,  ut  decet,  nitentes. 


MORBI  HISTORIA. 

Inter  pubertatem  annumque  trigesimum 

quintum,  Phthisis  Pulmonalis  praecipue  domina- 

\ 

tur :  attamen  subinde  exempla  vetulorum,  nee 
non  puerorum,  hoc  malo  pereuntium,  videas. 

In  omnibus  regionibus  orbis  terrarum  videre 
est ;  sed  saepius  in  iis  quibus  caloris  frigorisque 
alternationes,  scrofulam,  ideoque  alia  pulmonis 
mala  inducere  solent.  Hinc  apud  nostram  re¬ 
gionem  tam  late  grassatur,  strageque  tam  dira 
eam  devastat,  ut  attentionem  medicorum  sibi 
summam  jure  vindicet.  Duo  trientes,  Syden- 
HAMo,  medico  peritissimo,  testante,  eorum  quos 
morbi  vetusti  e  medio  tollere  solent.  Phthisi 
Pulmonum  moriuntur.  Tabulae  moi tuorum  Lon- 
dinenses  multa  millia  singulis  annis  ob  causam 

eandem  morti  decumbere,  nos  certiores  faciunt. 
Quincunque  plura  de  hac  re,  peste  potius  in  dies 
ingravescente  pluresque  tollente,  eandem  a 
Doctorc  WooLcoMBE  curiosissime  exploratam  in¬ 
veniet. 

Inter  symptomata  Phthiseos  prima,  tussicula 
arida  est :  nonnunquam  vero  mucus  spumans  re¬ 
jicitur  ;  respiratio  plusve  minus  impedita,  sen^ 
susque  stricturae,  ponderis  ve  in  aliqua  parte  tho¬ 
racis.  percipitur;  praecipue  post  motum  etiam 
lentissimum,  spiritus  crebrius  difficiliusque  trahi¬ 
tur,  pulsus  arteriarum,  initio  fere  naturales,  brevi 
frequentiores  evadunt.  Calor  naturalis  augetur, 
perspiratio  olim  obscura  in  sudorem  aut  madorem 
levem  convertitur.  Appetitu  cibi  minuto,  vo¬ 
mitus  post  pastum  aegrum  vexat.  Sed  his  serius 
ocyus  pectoris  dolores,  modo  fixi,  modo  erratici, 
saepe  lancinantes,  saepe  tamen  leves,  accedunt. 
In  unum  alterumve  latus  decubitus  etiam  haud 
raro  difficilis ;  maciesque  sensim  corpus  diruit ;  ae¬ 
gri  irritabiles,  languidi,  inertes  fiunt.  In  hoc  sta¬ 
tu  diversum  valde  tempus  manetur ;  nonnullis 
'menses  complures,  vel  etiam  annos ;  nihil  ultra 
querentibus,  nisi  quod  solito  facfiius,  aeris  muta- 

tionibus  subitis,  afficiantur,  quae  catarrhum  qua¬ 
si  levum  frequentius  inducunt.  Itaque,  postquam 
hi  impetus  catarrhales  ter  quaterve  repetiti  fue¬ 
rint,  tussis  antea  levis  violentior  redierit,  sputum 
muci  saepe  sanguine  mistum,  copiosius,  viscidius, 
opacius  evadit,  dein  colorem  viridescentem,  for¬ 
mam  purulentam  induit,  et  somnus  misero  negatur. 
Macer,  (Jebilisque  fit ;  functiones  corporis  immi¬ 
nuuntur,  eodemque  tempore  appetitus  cibi  fere 
redit,  aut  etiam  praeter  naturam  augetur.  Cibus 
vero  utut  aride  sumptus,  corpus  nequaquam  alit ; 
situs  potu  crebriore  compescenda  est ;  spiritus  in- 
dies  etiam  dificilior ;  dolorque  in  aliqua  pectoris 
sede,  saepe  incerta ;  tussi,  et  conamine  ad  spiritum 
liberius  trahendum,  multum  exasperatus.  Pulsus 
multum  acceleratur,  atque  saepe  in  hoc  morbi 
tempore,  menstrua  foeminarum  ferri  desinunt.  - 
Tandem,  tempore  progrediente,  supervenit  hec- 
tica  illa  quam  adeo  exquisitam  hic  morbus  sem- 
per  secum  affert. 

“  Febris,”  verba  Culleni  sunt,  “  quotidie  re- 
vertens,  accessionibus  meridianis  et  vespertinis, 
remissione ;  rarius  apyrexia  matutina,  plerum- 
que  sudoribus  nocturnis,  et  urina  sedimentum 

“  furfuraceo  lateritium  deponente/’  Formata 
hac  febre,  aeger  macrescit,  propter  sudorem  circa 
caput,  nocturnum,  circa  brachia  etiam  pectora¬ 
que  erumpentem.  Pulsus  debilis  citusque  eva¬ 
dit,  pedes  aedemate  manusque  distenduntur. 
Hectica  porro  grassante,  rubor  quidem  circum- 
iicriptus  in  genas  perspicitur.  Lingua  faucesque 
inflammatione  multa  affici  videntur,  apthasque 
ulceraque  ostendentes,  ne  aeger  cibum  facile  de¬ 
vorare  queat  impedientes.  Tunica  oculorum  ad- 
nata  colorem  pulchrum  margaritarum  instar,  in¬ 
duit;  quod  vasa  debilitata  sanguinem  in  vasa 
extrema  non  amplius  propellere  valent, 

Inuente  morbo,  alvus  adstricta  est ;  sed  nunc 
fere  fluit  diarrhoea,  coUiquativa  dicta,  usque  ad 
extremum  haerens ;  et  hoc  cum  sudoribus  noc¬ 
turnis  alternans  etiam  miseri  vitae  minatur.  Pili 
defluunt;  ungues  super  extremitates,  incurvati 
lividique  fiunt :  Spiritus  foetidus,  celer,  difficilis- 
que  ;  pulsus  arteriarum  non  nisi  aegre  percipian- 
dus  est.  Animus  subinde  deficit,  et  demum  mors 
pallida  scenam  claudit. 

Notatu  dignum  est,  ut  in  hoc  morbi  statu,  fa¬ 
cies  illum  aspectum  bene  notum  induit,  qiue 

scriptoribus  Medicis  “Facies  Hippocratica’^ appel¬ 
lata  est.  Etiam  inter  ipsa  morbi  extrema  mente 
inturbata,  imo  solito  perspicaciore  fruitur ;  ideo- 
que,  vel  in  ipsa  limine  mortis,  in  spem  fausti 
eventus  vanam  saepius  erigitur.  In  nonnullis  ta¬ 
men  casibus,  spes  salutis  omnino  objicitur.  Fle¬ 
bile  hujus  exemplum,  mellifluus  iste  poeta 
B RUSSIUS  existit : 

Now  Spring  returns,  but  not  to  me  rcturns 
The  vernal  joy  my  better  years  have  known^ 

Dim  in  my  breast  life^s  dying  taper  burns, 

And  ali  tbe  joy  of  life,  with  healtli  are  flown. 

Vergente  ad  finem  morbo,  membra  extrema  fere 
frigent ;  atque  delirium  paucis  ante  morbum  fi¬ 
nitum  haud  raro  supervenit. 

Morbus  cursum  suum  modo  citissime,  modo 
non  nisi  longissimo  intervallo  percurrit. 

Doctor  Home  in  praeclaris' ejus  praelectionibus, 
quendam  narrare  solet  intra  vigesimum  primum-. 
que  diem  hac  Phthisi  extinctum ;  et  prorsus  con¬ 
trario,  morbus  saepe  per  plurimos  vexat  annos  an¬ 
tequam  morte  afficiat.  Si  nobilis  illa  foemina 

illustrissimo  Gregorio  laudata,  cui  plures  annos 
vita  servata  est,  huc  et  illuc  navigando. 

Iri  descriptione  supra  tradita,  phthisim  tubercu¬ 
losam  praesertim  respeximus.  Alia  enim  species 
melius  sub  nomine  morborum  quos  simulant,  aut 
pro  origine  habent  describuntur.  Hanc  speciem 
igitur  sponte  quasi  nascentem  solam  tractare  con¬ 
silium  est  i 

CAVSJE 

i» 

9 

•»  A 

I.  Pr^pciisponentes, — ^Is  maxime  de  tabe  peri- 
clilatur,  qui  parentibus  ortus,  struma  tabeve  af¬ 
fectis,  corpore  procero  sit  et  gracili,  laboris  parum 
patienti,  atque  hujus  aut  inediae  causa  subito 
emacrescenti ;  sed  his  Sublatis  aut  extinctis,  ad 
pristinum  robur  facile  redituro.  Cui  longum  est 
exile  que  collum,  scapulae  sublimi  gestae,  pectus 
vel  carinatum  pulli  gallinacei  more,  vel  planum 
nimis  atque  depressum,  simul  parum  setosum,  et 
cartilagine  parum  carnosa,  sed  praelonga  et  acuta. 
Spiritum  etiam  parum  commode  trahere,  modica 
etiam  anhelare  ex  excitatione,  vocem  debilem. 

ingratam,  ex  adyto  quasi  aut  concavo  quodam 
exire,  male  ominatur.  Species  decora,  calor  non 
constans  sed  varius,  venae  magnae,  cutis  mollis, 
tenuis,  quasi  pellucida  :  interdum  vero  fusca,  pa¬ 
pulisque  aut  ephelidis  aspera ;  oculi  comaeque 
aut  candidae,  aut  candorem  simulantes  ;  aut  pri¬ 
ores  caerulei,  posteriores  flavae  vel  rutilae,  simul 
tenues  et  molles,  etsi  nonnunquam  fuligeneae  at¬ 
que  hirtae.  Labium  superius,  nasive  columna 
tumens,  denique  cum  mente  supra  aetatem  cauta, 
adque  cogitationem  quietam  prona,  proclivitatis 
sine  dubio  signa  habenda  sunt.  .dEtas  porro  in¬ 
ter  decimum  quintum,  et  trigesimum  quintum 
annum  apud  causas  praedisponentes  referatur. 
Manifestum  est,  ut  plura  ex  signis  supra  descrip¬ 
tis  notae  sint  habitus  corporis  strumosi ;  quaprop¬ 
ter  legitime  concluditur  ad  phthisim  proclivi¬ 
tatem  saepe  corpore  strumoso,  aut  ad  strumam 
vergente,  omnino  pendere.  Hoc  equidem  adeo 
saepe  fit,  ut  multum  dubito  an  unquam  morbus 
accidat,  ubi  talis  abest  proclivitas.  , 

II.  Caus(B  Excitantes, — Hae  quatuor  a  Cul- 
LENo  causae  recensentur,  haemoptysis,  pulmonum 
ex  pneumonia  suppuratio,  catarrhus,  asthma,  tu- 

bercula.  Adjecerunt  alii  morbos,  exanthemata, 
praesertim  variolam  et  scarlatinam,  luem  Venere¬ 
am,  cancrum,  haud  sine  verisimilitudine  quadam ; 
aliter  omnino  alii,  qui  pulveres  nonnullos  quos 
varii  artifices,  fere  degeneres,  ac  per  se' morbosi 
homanciones  inhalare  solent ;  quod  malum  mul¬ 
to  probabilius  ad  ingenitam  debilitatem  eorum 
referatur.  Hinc  quoque  animi  affectus  depri¬ 
mentes  non  pro  causa  accipiendi,  nisi  quoad  ean¬ 
dem  debilitatem  inducunt.  Quod  ad  haemopty sin 
attinet,  effectum  ssepius  quam  causam  existimare 
oportet.  In  corpore  matura  non  ad  phthisin 
proclivi,  vix  aut  ne  vix  quidem,  in  phthisin  ter-^ 
minat :  at  si  morbus  cum  habitu  proclivi  conjun¬ 
gatur,  raro  non  mortis  ex  phthisi  praenuncius  est. 
saepe  equidem,  ut  supra  diximus,  vasis  'cujusdam 
ulceribus  rosi  sanguinemque  profundentis  index 
est,  suppuratio  ex  pneumonia  apud  nos  saepe  ad 
faustum  pervenit  eventum :  sed  in  regionibus 
quibusdam  calidis,  ut  in  mari  Mediterraneo,  fu¬ 
nestissimam  ad  terminationem  celeriter  depro¬ 
perat.  Attamen  in  praedispositis,  temperamento 
sanguineo,  at  corpore  strumoso  donatis,  morbus 
etiam  in  Britannia  fere  semper  in  mortem  de¬ 
sinit. 

Catarrhus  et  asthma  saepe,  longe  quidem  in¬ 
noxius  videtur  morbus  :  sed  in  strumosis,  prae¬ 
sertim  quibus  tubercula  aut  calculi  supra  dicti 
formati  sint,  periculosissima  est  affectio. 

Tussis  enim  ulcera  si  adsint  exagitat,  si  nondum 
supervenerit,  agitando  illas  duras  et  alienissimas 
materias  creat :  auxilante  simul  inflammatione  il¬ 
la  membranae  internae  quam  catarrhus  inducere 
solet.  Simili  modo  est  quod  asthma  laedere  solet. 
Tubercula  vero  phtbiseos  causae  plenissimae  et 
frequentissimae.  Plerisque  hodiernorum  haec  ni¬ 
hil  a  tumoribus  aliis  strumosis  qui  in  aliis  parti¬ 
bus,  exempli  causa,  in  cerebro  reperiuntur,  dis¬ 
crepare  apparent. 

Nihilominus,  valde  dubium  est  an  aliquid 
communis  habeant,  cum  glandulis  struma  affec¬ 
tis,  nam  auctores  inter  quos  clarissimus  Mat¬ 
thaeus  Baillie,  optimi,  haec  tubercula  nonnisi  in 
tela  cellulosa  repererunt,  ubi  glandulae  lymphati¬ 
cae  nunquam  conspici  solent.  Progressus  similis, 
praesentia  tuberculorum  in  pulmonibus  srumoso-. 
rum  perpetua,  et  similitudo  glandium  mesenterii 
his  tuberculis  corruptarum,  fortasse  errorem  in¬ 
duxerunt.  Tubercula,  sine  morbo  evidente  pul¬ 
mones  occuparunt,  interdum  per  plurimos  annos 

antequam  ad  molem  aliquam  perniciosam,  aut 
inflammationein  pervenirent,  atque  hoc  in  statu 
respirationem  nonnihil  impediunt.  Originem 
nonnulli  retulerunt  ad  aetatem  pubertatis,  in  qua 
corpus  frigori  aut  humori  expositum,  facillime, 
molestius  ad  pulmonum  regerit.  Hoc  non  male 
dicitur  de  plerisque  phthiseos  exemplis,  cum  in 
'  ffitate  pubescente  ad  pulmones  utique  sanguis 
dirigi  liberalius  solet.  Sed  aliis  longe  aliter  ac¬ 
cedit,  nec  raro  infantes  teneros  forte  mortuos,  haec 
tubercula,  in  pulmonibus  habere  videntur.  Me¬ 
mini  adhuc  me  tyronem,  puerum  vix  biennium 
natum  sub  magistro  curasse. 

Dolorem  latus  moleste^  habuere  questus  est 
puer,  necnon  de  spiritu  difficiliore,  modice  ta¬ 
men,  corpusculum  paulo  macilentius  quam  con- 
suevit,  nam  robustulus  ille  puer  antea  videbatur. 
Post  paucos  dies  tantum  mortuus  est,  et  pater, 
quippe  qui  fratrem  pueri  natu  majorem  similiter 
omnino  correptum  lugebat,  cadaver  inspici  voluit. 
Thorace  patefacto,  tubercula  de  quibus  sermo 
est,  in  pulmone  utroque  abunde  reperta  sunt, 
necnon  abscessus  satis  magnus  qui  viam  sibi  erose- 
pt  e  pulmone  per  diaphragma  in  hepatis  partem 
^periorem.  Nemo  igitur  pronuntiet,  tuberciila 

aetati  puberi  cohiberi.  Exanthemata,  praesertim 
rubeola,  morbi  causa  saepe  habentur,  nam  in  hoc 
morbo  sanguis  liiagno  impetu  pulmones  versus 
derigitur,  ubi  tubercula  si  adsint,  aut  proclivita¬ 
tem  ad  ea  gignenda,  concitare  solet. 

A  syphilide  phthisis  subinde  excitare  solet, 
sed  multo  rarius  quam  vulgo  creditur :  nam 
phthisis  quae  ad  hanc  relata  est  causam,  ab  hy- 

drargyro  potius  quam  lue  originem  sumit, 

-1 

I  f  ^  r  L  -  'j, 

III.  Proxima  Causa, — Haec  fere  omni  in  ex¬ 
emplo  ulcus  est,  aut  abscessus  in  pulmone,  tu¬ 
bercula  supra  dicta,  aut  calculi  quovis  modo  agi¬ 
tati  aut  irritati,  imprimis  inflammationem  postea 
apostemata  inducunt.  Hac  subinde  rumpuntur, 
pus  quod  habent  aut  in  cavum  thoracis  quod  ra¬ 
ro,  aut  in 'bronchos  quod  longe  saepius -accidit, 
profundentia,  ^ger  se  pus  vomuisse  fere  credit, 
nam  sensus  vomendi,  saepe  quidem  vomitus  ipse 
supervenit. 

.  Quod  postea  ex  ulcere  relicto  fertur,  tussienido 

I 

ejicitur.  Haenioptoen  finem  nonnunquam  phthi¬ 
si  pulmonali  imponere  supra  diximus :  res  mini¬ 
me  miranda,  si  immensa  vasorum  propago  ex  ar¬ 
teria  venisque  ^  pulmoneis  per  pulmonum  ipsum 

distributa  rite  consideretur.  Abscessus  enim  nul¬ 
lus  magnitudinis  notabilis  in  pulmone  excavari 
potest,  quin  statim  vas  aliquod  obvium  sit,  et 
erodatur,  unde  sanguinis  crebrae  profusiones,  nec 
raro,  mors  subita  supervenit, 

Nonnunquam,  ut  perhibent,  ulcus  haud  pul¬ 
mones  occupat,  sed  laryngem  aut  tracheam ;  sed 
pus  fertur  cum  dolore,  et  hectica,  et  mali  indo¬ 
les,  non  donec  mortuus  fuerit  miser,  probe  com¬ 
prehendi  potest.  Talis  autem-  affectus  rarior 
est. 

Aliis  demum  nulla  ulcera  formari  videntur,  sed 
pus  et  hectica  ab  interna  tracheae  ac  bronchiorum 
tunica  concitantur.  Exempla  hujus  quam  pri¬ 
oris  adhuc,  minus  frequentia.  Variola,  rubeoia, 
scarlatina,  catarrhus,  pertussis,  hanc  speciem  cre¬ 
are  dicuntur. 

* 

De  signorum  ratione  fehris  hecticee. — Ad 
hanc  febrem  corpus  debilius,  mobilius,  tabe 
aliqua  macrescens  necessarium  esse  videretur  ; 
quo  statu  semel  inducto,  febris  hectica  a  quavis 
materia  in  sanguinem  accepta  accendi  potest. 
Saepius  tantum  modo  ex  pure,  quia  hac  materia 
saepius  omnium  in  corpore  formatur. 


DE  PHTHISI  PULMONUM. 


15 


Tiissis  et  spirandi  difficultas' pxoy^iiixmt  ab 
irritatione  tuberculorum,  et  impedimento  quod 
aeris  fistulis  opponunt :  atque  tandem  a  tubercu¬ 
lorum  incremento,  inflammatione  a  pure,  pituita, 
aut  materia  calcaria,  in  bronchos  effusa. 

Alvus  fluit  ob  debilitatem  maximam  fibrasque 
intestinorum  relaxatas,  haud  aliter  in  phthisi  quam 
in  aliis  morbis  longis  quibus  debilitas  et  hectica 
prope  finem  superveniunt.  Causae  enim,  quas 
supra  diximus  hecticse,  nunquam  non  totum  ge¬ 
nus  vasculosum  irritant,  adeoque  vasa  exhalantia 
quae  in  alvum  patescunt.  Hectica  'signorum 
reddere  rationem  optimos  semper  scriptores  mul¬ 
tum  torsit :  neque  ii  sumus  qui  tantas  componere 
lites  ullo  in  modo  valemus.  Quod  alii  olim  dix¬ 
erint,  nos  iterum  fideliter  dixisse  sufficiat  :  prin¬ 
cipia  tantum  signa  tetigisse  consilium  .est. 

Quotidianam  febris  quam  conservat  formam, 
ad  periodum  illam  diuturnam  in  corpore  sanissi¬ 
mo  notatam  referre  solent.  Similia  enim  ex¬ 
empla  aliis  in  morbis,  ut  typho  observata 
sunt. 

Matutina  remissio  omnibus  fere  morbis  com¬ 
mune,  ruborem  circumscriptum  in  genas,  perin¬ 
de  ac  color  unionum  aemulus  in  tunica  oculorum 

adnata,  ad  vasa  minora  jam  deficiente,  sanguine 
deserta  et  collapsa,  neque  amplius  hunc  liquo¬ 
rem  accipientia,  imputari  solet.  Atqui  inter 
hecticae  accessum,  vasa  nondum  globulos  rubros 
excludentia  rubent,  maxime  in  media  gena,  qua 
abundare  consuerunt.  Ungues  curvantur  aut 
curvari  apparent,  ob  pulpam,  qua  vacant,  apicum 
digitorum  resorptam,  nec  amplius  ut  decet  un¬ 
gues  sustenentem. 

PROGNOSIS. 

Divisio  CuLLENi  nosologica,  licet  prorsus  in¬ 
epta  quod  ad  morbi  distinctionem  aut  descrip¬ 
tionem,  in  prognosi  et  curatione  utilissima  est. 
In  phthisi  enim  incipiente,  prognosis,  licet  nun¬ 
quam  fausta,  spem  aliquam  habet.  Haud  pauca 
utique  exempla,  omnibus  hujus  morbi  terroribus 
instructa,  medicorum  curas  prorsus  cessaverunt : 
aut  in  tantum  devicta  fuerunt,  ut  aeger  longae¬ 
vam  licet  morbosam  aetatem  trahere  valuerit. 
Multo  saepius  nihilominus,  etiam  in  exemplis 
sanationi  admodum  accommodatis,  phthisis  in¬ 
cipiens  vix,  aut  ne  vix  quidem,  omnia  conamina 

iiiedicorum  frustrans,  in  phthisim  confimiatam, 
celenime  deproperat.  Hujus  vero  prognosis  nun- 
tjuam  non  deplorata ;  namque  exempla,  seu  mira- 
Cilla  potius,  renascentium  ab  hac  morbi  specie, 
adeo  pauca  sunt  et  ambigua,  et  longo  intervallo 
tantum  apparentia,  ut  multum  spatium  prognosi 
feliciori  praestare  non  possunti  Regularum  equi¬ 
dem  tam  genetalium  exceptiones,  legeiii  ipsam 
universam,  paucitate  sua  magis  confirmant.  In  mor¬ 
bo  tam  lethali,  praesagia  nostra  magis  ad  tempus 
morbi,  quam  casum  spectant.  Diarrhoea  indo¬ 
mabilis,  pedum  manumve  aqua  intercus,  macies 
immanis,  cum  sputo  minuto,  et  aphthis  ore  sicca¬ 
tis  aut  sanatis,  eventum  nunc  minime  deprecan¬ 
dum  adesse  indicant.  Lenta,  contra,  macies, 
haemoptysis  nulla,  sermo  ut  sanorum,  neque  voce 
mutata  miserum  vitaliorem,  itiortemque  longin¬ 
quiorem  indicant. 


DIAGNOSIS. 

Nullius  morbi  initia  latentius  quam  nostri 
obrepunt,  aut  obscura  distinctione  funestius  laedere 
solent.  JEt^s  quidem  qua  aggredi  solet,  ea  est 

.  c  ' 

spe  omni  laetabunda ;  nec  animus  hilaris  et  ju¬ 
cundus  juventutis  facile  terroribus  imbuitur  ab 
indiciis,  manifeste  etiam  medicanti  ambiguis. 
Hinc  nullae  fere  querelae,  nullae  medicorum  ac- 
cersiones,  donec  spes  omnis  quam  mali  ambiguitas 
gemuerit,  juvenem  deseruerit,  et  mortes  imma¬ 
turae  domos  luctu  et  calamitate  implent.  Morbi 
cum  quibus  confundi  potest  bi  sunt  ;  Catarrhus, 
Pneumonia,  Hepatitis  chronica.  Asthma,  Chlo- 
rosis.  Tabes  mesenterica. 

Catarrhus  eo  difficilius  a  phthisi  distinguitur 
saepe  in  phthisi,  et  a  causa  levissima,  adest,  at¬ 
que  facillime  iterum  abit.  Hinc  spem  hominis 
perpetuo  alere  solet,  dum  rc  vera  symptoma  est, 
et  indicium  morbi  insidiantis  sub  pectore  con¬ 
diti.  Quin  etiam  extremo  morbi  tempore  phthi- 
seos  spe  vana  lactare  quotidie  videas  ;  nec  in  ra¬ 
ris  exemplis  medicum  ipsum  fefellerunt  talia  sig¬ 
na.  In  catarrho  corpus  vix  extenuatur,  et  post 
causas  manifestas  quibus  frigus  concipi  vulgo  di¬ 
cimus,  accedit.  Tussis  major,  oculorum  rigidi¬ 
tas  quaedam,  et  lenis  inflammatio,  raucedo,  grave¬ 
do,  naribus  coryza  et  sternutatio,  omnia  aut  de¬ 
sunt  omnino,  aut  multo  leviora  sunt,  in  phthisi 
pulmonali.  Progrediente  morbo,  discrimen  indies 

evadit  manifestius  ;  atque  tandem  prodeunte 
pure,  signis  plerumque  satis  notabilibus,  declara¬ 
tum.  Catarrbus  enim  mucus  tantummodo  gene¬ 
rat,  fluidum  colorem,  crassitudinemque  haud  pu¬ 
ris  absimilem ;  sed  aliis  privatis  dotibus  valde  a 
pure  abhorrens.  Nam  structura  fluidorum  omni¬ 
no  discrepat :  mucus  simplex  aut  fibrosus  leviter, 
in  strigmenta  facile  separabilis  est,  vix  aut  ne  vix 
aqua  diluendus.  Pus  autem  ex  liquore  tenui  pel¬ 
lucido,  cum  globulis  albidis  in  eo  natantibus  con¬ 
stat  :  atque  sub  excipulo  exhausto  antliae  pneu¬ 
maticae  conclusum,  multum  acidi  carbonici  a  se 
evoluit. 

Eques  Everardus  Home  hoc  experiundo  re- 
perit ;  necnon  globulos  puris  ipsissima  esse  magni¬ 
tudine  ac  sanguinis  per  corpus  circulantis.  Hi 
globuli  aliud  pernobile  pus  inter  et  mucus  prae¬ 
stant  discrimen,  quod  Doctissimo  viro  Thomte 
Young  hoc  saeculum  inter  multa  debet.  Cor¬ 
pora  enim  globosa,  ut  omnibus  notum  est,  lucem 
inaequaliter  repingunt ;  ideoque  radium  simpli¬ 
cem  in  elementarios  istos  colores  prismaticos  dic¬ 
tos  resolvere  solent. 

Hinc  pus  quippe  globulis  constet  inter  laminas 
duas  vitreas  impositum,  lucique  ob  oculos  objec- 

tum  colores  plures  ostendit  dum  mucus  nihil  ejus¬ 
modi  efficiens,  colorem  simpliceui  nec  effectum 
transmittit.  Pus  porro  friabile,  angulosam,  ^aqua 
haud  aegre  diffusum,  quamvis  non  solutum, 

DoUs  Chemica;,  quoque  multum  differunt. 
Mucus  acido  sulphurico  solutus,  adjecta  aqua, 
enatat ;  dum  pus  eadam  aquae  copia  infusa  praer 
cipitatur.  Idem  evenit  si  alkali  non  acidum  soL 
vat.  Ambiguitas  quadam  hic  -  nascitur  ex  aquae 
COPIA ;  nam  multum  aquae  subito  infusae  utrum¬ 
que  dejicit  humorem.  Mucus  dxygenium  ab  ore 
•absorbet  pus  nullam  hujus  aeris  affectionem  in¬ 
dicat.  Odor  pessimus  ex  pure  in  prunas  conjec¬ 
to,  raro  ex  muco  similiter  exusto  percipitur ;  se4 
hoc  minime  perpetuum  est. 

Modum  quo  aliis  de  morbis  supradictis  discer¬ 
natur  phthisis,  haud  referre  opus  est ;  atque  si¬ 
quando,  ut  saepe  fit,  ^pnjungaptvir,  diagnpisis 
parum  esset  utilis. 

I 


CURATIO. 

In  phthisi  pulmonali  curatio  duas  in  partes  nar 
turaliter  se  diducit,  in  eam  scilicet  quae  sectipr 

dum  morbi  tempus  aut  phthisin  confirmatam  ar¬ 
cere  contendit ;  atque  eam  phthiseos  cofirmatae 
indicia  mitigare  destinatam ;  de  his  ordine  dice¬ 
mus.  Ne  morbus  pulmoni  insideat,  evitentur  sin¬ 
gula  quae  hunc  omnino  irritare  queant.  Horum 
praecipuum  frigus  est,  quod  idcirco  cura‘  maxi¬ 
ma  caveri  debet ;  vestimentis  scilicet  satis  crassis  - 
et  calidis;  quibusque  calorem  aequabilem  con¬ 
servare  natura  est.  Neque  audiendi  sunt  qui, 
corporis  durandi  gratia,  vestes  leves  et  frigidulas 
pueris  geri  suadent.  Saepe  tamen  hac  temeritate 
vulnus  pectori  insanabile  infligunt.  Dolendum 
est,  vel  aetatem  adultam  praesertim,  quod  moris  sit 
aliarum  foeminarum,  saepe  hac  causa  puellamni 
pulcherrimas  pessundari.  Proxima  erit  cura,  ut 
corporis  habitus  fiat  firmior ;  cibi  igitur  boni,  bo¬ 
numque  nutrimentum,  nec  difficile  concoctum 
praebentes,  sumendi  sunt.  Cruditas  et  sequela 
ejus  alvi  adstrictio,  non  mediocriter  strumam  ex¬ 
asperant.  Condita  omnia,  duabus  de  causis  inu¬ 
tilia  sunt,  quoniam  et  plus  propter  dulcidinem 
assumitur ;  et  quod  modo  par  est,  tamen  aegrius 
concoquitur.  Potui  detur  vel  exiguum  vinum 
satis  dilutum,  vel  cerevisia  tenuis,  vel  aqua  ipsa ; 
liquoribus  meracioribus  diligeuter  evitatis.  ,  Ex- 

Exercitatione  modica  et  crebra  utendum ;  atque 
cum  periculum  semper  oriatur  a  pulmone  nimis 
agitata,  exercitatio  ea  seligenda  est  minime  ad  hoc 
proclivis.  Hinc  lenis  matutina  equitatio  nun¬ 
quam  non  laudata  est.  Matutinam*  diximus, 
quippe  quod  aliis  dici  horis  pulsus  multum  ac¬ 
celeratur,  unde  nausea  febricula  aliaeque  molestiae 
equitationem  subsequi  solent.  Ambulatio  quo¬ 
que  lenis  utilissima  fit.  Omnium  exercitationum 
sit  finis  sudor,  et  si  quando  hic  liberior  subortus 
sit,  linteo  probe  abstergeatur,  vestibus  exutis,  no¬ 
vae  induantur,  ne  subitum  frigus  contrahat. 

*  Balneo  frigido  brevis  commoratio  multum  pro¬ 
dest  ;  productior,  imprimis  nocet.  Venus  vix  mi¬ 
nus  noxia.  Juvenis  se  mature  somno  committat, 
sero  resurgat ;  vigilando  aut  lucubrando  nihil  in¬ 
festius  putet.  Si  his  neglectis,  aut  parum  auxi¬ 
liatis,  morbus  in  dies  nihilonimus  gliscat :  cura¬ 
tio  medica  ad  molesta  sedanda  convertitur. 

Tussicula  cum  dolore  in  pectore,  difficili  spiritu 
febriculae,  sanguinis  modicam  fere  missionem  in¬ 
dicant  :  sin  vero  hac  uti  tumor  sit,  emplastrum 
quodvis  exulcerans  pectori  supra  dolorem  imposi- 
,  tum  multum  juvare  solet :  et  tempore  adhibitum 
vitam  plmdes  servabit.  Verum  iis  in  exemplis 

quibus  tussicula,  sine  signis  jam  dictis  manifesta^ 
tis,  latenter  obrepserit,  sanguis  caute  admodum 
detrahendus,  ne  vires,  etiam  per  se  satis  cito  rui¬ 
turas,  inutiliter  prosternas. 

Tali  rerum  conditione,  ad  regionem  calidam 
migrare  oportet :  talis  enim  coelum  minus  varium, 
et  pulmoni  tacto  amicitius,  praestare  consuevit. 
Quum  vero  coelum  nostrum  aestivum  satis  com¬ 
modum  fere  his  existat,  petenda  erit  regio  cui 
tempestas  hyberna,  aestivae  nostrae  maxime  sit  simi¬ 
lis.  Madeira,  Maris  Mediterranei  littora,  Azores, 
hanc  laudem  auctoribus  meruerunt.  Quando  res 
migrare  non  patiuntur,  etiam  apud  Devoniam  An- 
gliai  Australis  recessum  hybemum,  satis  mitem 
nonnulli  repererunt.  Inter  hiemem,  in  Britannia 
nostra,  nunquam  phthisicis  e  domo  foras  prod¬ 
eundum  est ;  at  si  necessitas  quaedam  cogat,  quam 
optime  operiendi  sunt. 

Cibus  non  nisi  lenissimus  in  phthisi  confirma¬ 
ta  sumi  debet.  Lac,  quod  pariter  potui  ciboqiic 
sit,  omnibus  aliis  cibis  pra?stat.  Lac  variorum 
bestiarum  collaudatum  est,  praesertim  asininum,  et 
liberaliter  sumatur,  nisi  febricula  exaucta,  capitis 
dolores,  ventriculi  nausea,  aut  fastidium,  vetare 
usum  ejus  apparent.  Navigatio  in  hoc  tempore 

misere  decantatum  fuit  remedium ;  atque  cert6, 
in  nonnullis  exemplis  utilissima  fuit,  aliis  tamen 
omnia  mala  vehementer  exasperat.  Digitalis  in 
hoc  morbo  multis  adhibetur,  ut  pulsum  reducat ; 
ideoque  febrem  minuat^  Eventus  varius  est,  nam 
proculdubio  nonnullis  fere  deploratis  salutem  res¬ 
tituit  ;  nec  video  cur  in  morbo  adeo  infelici  hoc  re¬ 
medium  cum  aliis  non  periculo  subjiciatur.  Diar¬ 
rhoea,  versus  morbi  finem  nimis  urgens,  remediis 

I 

idoneis  sedanda  est  ^  ut  opio,  vel  astringentibus 
qualia  in  ventriculo,  aegri  facilius  retinere  pos¬ 
sunt.  Sudores  regimine,  rei  accommodato,  refri¬ 
gerantibus  et  acidis  coitipescantur.  Ex  acidis 
sulphuricum  prae  omnibus  laudatur,  ut  in  formu¬ 
la  infuso  rosarum  dicta. 

Tussim  mucilaginosa  et  oleosa  subinde  ^itigant, 
necnon  sedantia,  ut  hyoscyamus,  opium,  conium 
maculatum.  Expectorantia  porro,  ut  scilla,  imo 
emetica,  exhibita  sunt,  sed  parum  utiliter.  Toni- 
ca  omnia,  et  fortasse  balsamica  similem  notam 
merere  videntur ;  sed  balsama  in  nonnullis  ali^ 
quid  utilis  certe  praestare  apparent. 


FINIS, 


